ΣΥΛΛΟΓΟΣ ΕΚΠΑΙΔΕΥΤΙΚΩΝ Μύρινα 30/11/2017

ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΛΗΜΝΟΥ Αριθμ. Πρωτ.: 57

«*ΑΡΓΥΡΙΟΣ ΜΟΣΧΙΔΗΣ*»

ΤΗΛ:6938180514-2254022559

email: sepelimnou@gmail.com

2ο Δημοτικό Σχολείο Μύρινας

81400 Μύρινα Λήμνου

**Προς**

To Υπουργείο Παιδείας

Τον Περιφερειακό Διευθυντή Εκπαίδευσης Βορείου Αιγαίου

Τη Διευθύντρια Πρωτοβάθμιας Εκπαίδευσης Λέσβου

Βουλευτές του νομού

**Κοινοποίηση**

Τα μέλη του Συλλόγου

Μέσα Μαζικής Ενημέρωσης

**Θέμα :** Χαρακτηρισμός των σχολείων Πρωτοβάθμιας Εκπαίδευσης της Λήμνου ως δυσπρόσιτων

 Επανερχόμαστε για άλλη μια φορά και για τέταρτη συνεχή σχολική χρονιά και σας μεταφέρουμε το αίτημα των αναπληρωτών συναδέλφων του νησιού μας, για τον χαρακτηρισμό των Δημοτικών Σχολείων και Νηπιαγωγείων της Λήμνου ως δυσπρόσιτων.

 Αποτέλεσμα της κατάστασης αυτής, είναι οι συνάδελφοι αναπληρωτές να στερούνται της διπλής μοριοδότησης σχετικά με το διορισμό τους ως αναπληρωτών, κατά τη σύνταξη των πινάκων κατάταξης των αναπληρωτών, για τις επόμενες σχολικές χρονιές.

 Το γεγονός αυτό αποτελεί αδικία για τους συναδέλφους αυτούς, διότι θεωρούμε απαράδεκτο και ακατανόητο να είναι χαρακτηρισμένα ως δυσπρόσιτα τα σχολεία της Δευτεροβάθμιας Εκπαίδευσης στο νησί και τα αντίστοιχα σχολεία της Πρωτοβάθμιας Εκπαίδευσης της ίδιας περιοχής, να μην χαρακτηρίζονται ως δυσπρόσιτα.

 Για τους παραπάνω λόγους ζητούμε τον χαρακτηρισμό ως δυσπρόσιτων, όλων των σχολείων της πρωτοβάθμιας εκπαίδευσης του νησιού (όπως ισχύει και με το χαρακτηρισμό των σχολείων της Δευτεροβάθμιας Εκπαίδευσης).

